Kutsu!

 Rakkaat veljet ja sisaret vaivassa ja valtakunnassa!

On jälleen tullut aika kokoontua yhteen kuulemaan toistemme kuulumisia, muistelemaan niitä ”wanhoja hyviä aikoja” ja rakentumaan yhteisestä uskostamme. Weteraanityöntekijöitten virkistyspäivät järjestetään Kiponniemessä 6.-8.5. (ti-to). Tapahtuma on tarkoitettu kaikille eläkkeellä oleville kirkkokuntaamme tai seurakuntiamme kokotoimisesti palvelleille henkilöille.

 Viime keväänä olimme koolla kirkkokuntamme rikkaan musiikkiperinteen äärellä. Lisäksi saimme nähdä edelleen ajankohtaisen elokuvan ”Kuoleman lista” itsensä elokuvan ohjaajan Martti Takalon esittelemänä. Olisikohan ollut jopa parempi, kuin Klaus Härön ohjaama elokuva samasta aiheesta?

 Tällä kertaa teemamme on **naisevankelistat ja heidän työnsä merkitys** **kirkkokuntamme vaiheissa**. Tienaukaisijat (ent. Naislähetysliitto) tulee vastaamaan pitkälti tästä osuudesta. Esillä on myös Naislähetysliiton 120-vuotisjuhlanäyttelyn aineistoa.

 Tiistai-iltana saamme vieraaksemme OTK Marika Visakorpi-Kemppaisen. Hän kertoo vanhenevan ihmisen testamentti-, perintö- ja edunvalvonta-asioista.

 Päivien päätöspäivänä torstaina vieraaksemme saapuu Tampereelta sekä uusi kirkkokunnanjohtajamme Tommi Koivunen että myöskin lähetysjohtaja Nanna Rautiainen. Näin saamme tuoretta tietoa siitä, mitä

kirkkokunnassamme parhaillaan tapahtuu.

 Ilmoittaituminen on jo käynnissä. Myös uusi Herätys majoitustiloineen käytössä!

 Toivotamme teille runsasta Jumalan siunausta ja TERVETULOA MUKAAN !

(PS. Weteraanityöntekijäpäiviä on nyt järjestetty vuosittain vuodesta 2015 alkaen, eli nyt on jo 11.kerta. Onkohan joku ollut mukana joka kerta?)

Terveisin Juhani Ilkka, Kiponniemen toiminnanjohtaja

 Veikko ja Leila Niskanen, päivien isäntäpari